Diari Oficial de la Generalitat Valenciana


Sumari del DOGV 9556, del 17-03-2023 (2023/2462)

RESOLUCIÓ de 3 de març de 2023, de la consellera d'Educació, Cultura i Esport, per la qual s'implanta el cicle superior d'Arts Plàstiques i Disseny en Gràfica Interactiva, i el cicle superior d'Arts Plàstiques i Disseny en Còmic, en l'IES Benlliure, codi 85953164, de València, i en l'IES Misteri d'Elx, codi 13367208, d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9556

Data del DOGV
:   17-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2462


Data del document
:   03-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 3 de març de 2023, de la consellera d'Educació, Cultura i Esport, per la qual s'implanta el cicle superior d'Arts Plàstiques i Disseny en Gràfica Interactiva, i el cicle superior d'Arts Plàstiques i Disseny en Còmic, en l'IES Benlliure, codi 15237936, de València, i en l'IES Misteri d'Elx, codi 86666349, d'Elx. [2023/2462]  
La Llei orgànica 2/2006, de 3 de maig, d'educació, estableix en el seu article 51 que els ensenyaments professionals d'arts plàstiques i disseny s'organitzaran en cicles de formació específica, segons el que es disposa a l'efecte en el capítol V del títol I. Així mateix, també estableix, en l'article 45, que els ensenyaments de grau mitjà i superior d'Arts Plàstiques i Disseny tenen la consideració d'ensenyaments artístics professionals, i que el seu currículum serà definit pel procediment establit en l'article 6.  
El Reial decret 1428/2012, d'11 d'octubre, estableix el títol de tècnic/a superior d'Arts Plàstiques i Disseny en Gràfica Interactiva, pertanyent a la família professional artística de Comunicació Gràfica i Audiovisual, i se n'aproven els corresponents ensenyaments mínims.  
El Decret 180/2014, de 10 d'octubre, del Consell, estableix el currículum dels ensenyaments artístics professionals corresponents al títol de tècnic/a superior d'Arts Plàstiques i Disseny en Gràfica Interactiva, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.  
El Reial decret 1434/2012, d'11 d'octubre, estableix el títol de tècnic/a superior d'Arts Plàstiques i Disseny en Còmic, pertanyent a la família professional artística de Comunicació Gràfica i Audiovisual, i se n'aproven els corresponents ensenyaments mínims.  
El Decret 44/2019, de 22 de març, del Consell, aprova el currículum dels ensenyaments artístics professionals corresponents al títol de tècnic/a superior d'Arts Plàstiques i Disseny en Còmic, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.  
La Direcció General de Centres Docents, competent en matèria de planificació educativa, a petició de la Direcció General de Formació Professional i Ensenyaments de Règim Especial, ha efectuat proposta en la qual sol·licita la implantació del cicle superior d'Arts Plàstiques i Disseny en Gràfica Interactiva i del cicle superior d'Arts Plàstiques i Disseny en Còmic en l'IES Benlliure, codi 54760713, de València, i en l'IES Misteri d'Elx, codi 89823354, d'Elx.  
En exercici de les atribucions conferides per l'article 28 de la Llei 5/1983, de 30 de desembre, del Consell, d'acord amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i amb l'article 79 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i de conformitat amb la proposta del director general competent en matèria de centres docents, resolc:  
  
  
Primer  
1. Implantar, a partir del curs 2022-2023, el cicle superior d'Arts Plàstiques i Disseny en Gràfica Interactiva i el cicle superior d'Arts Plàstiques i Disseny en Còmic, en l'IES Misteri d'Elx, codi 41239412, d'Elx.  
2. Implantar, a partir del curs 2022-2023, el cicle superior d'Arts Plàstiques i Disseny en Gràfica Interactiva i el cicle superior d'Arts Plàstiques i Disseny en Còmic, en l'IES Benlliure, codi 42255325, de València.  
3. La implantació d'aquests ensenyaments s'efectuarà de manera progressiva: en el curs escolar 2022-2023 s'impartirà primer curs, i en el 2023-2024 segon curs.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
La present resolució es publicarà en el Diari Oficial de la Generalitat Valenciana, i tindrà efectes acadèmics des de l'inici del curs 2022-2023.  
  
Quart  
S'autoritza els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició; o bé, plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs potestatiu de reposició, davant el mateix òrgan que va dictar l'acte, en el termini d'un mes, a comptar des de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
València, 3 de març de 2023.- El secretari autonòmic d'Educació i Formació Professional (p. d. R 13.04.2022; DOGV 9328, 29.04.2022): Miguel Soler Gracia.